Rikunarita-ORG/Wikinium huggingface dataset:
# Meurvor

meurvor

| Iskevrennad eus | natural geographic object, ledennad dour, marine water body, saline water body  |
| Studiet gant | morouriezh, moroniezh  |
| Deskrivet en URL |   |
| Hashtag | ocean  |
| Enebet ouzh | kevandir  |
| Category for eponymous categories | Q9062136  |

  Eus Wikidata
Ur **meurvor**, ur **mor-bras** pe un **osean** a-wezhioù, zo ur mor bras-kenañ ha n'eus nemet 5 anezho war ar Voul-Douar. Bevennet int gant ar c'hevandirioù war al lodenn vrasañ eus o harzoù hag a zo treset dre emglev an douaroniourien ivez. Ar morioù a zo bet roet pep a anv dezho a c'hall bezañ pe lodennoù eus ar meurvorioù pe morioù enklozet en ur c'hevandir (pe etre daou, evel ar Mor Kreizdouarel).

## Roll ar meurvorioù

* ar Meurvor Atlantel
* Meurvor Arktika
* ar Meurvor Habask
* Meurvor Indez
* Meurvor ar Su. Gwechall e veze termenet ur meurvor e Su ledred Kelc'h Antarktika, ha *Meurvor Antarktika* a veze graet eus outañ. Abaoe 2000 ez eus bet divizet emañ Meurvor ar Su er su d'an tri c'hevandir en hemisferenn ar su.

## Daveoù ha notennoù

|  |  |
| --- | --- |
|  | **Porched ar Mor** – Sellit ouzh pennadoù Wikipedia a denn da bed ar mor. |
# Amazon (embregerezh)

*Evit implijoù all, gwelet Amazon.*

---

Amazon (embregerezh)

embregerezh, firm, embregerezh dianv a c'halv espern, very large online platform| Tachenn obererezhioù | retail, web hosting service, web service, e-commerce  |
| Deiziad krouiñ | 5 Gouere 1994  |
| Stylized name | amazon  |
| Anv ofisiel | Amazon.com, Inc.  |
| Anvet diwar | Amazon  |
| Diazezer | Jeff Bezos  |
| Pennrener | Jeff Bezos, Andy Jassy  |
| Prezidant | Andy Jassy  |
| Stad | Stadoù-Unanet  |
| Furm lezennel | Embregerezh, embregerezh dianv a c'halv espern  |
| Lec'h diazez | Seattle  |
| Perc'hennet gant | Jeff Bezos, The Vanguard Group, BlackRock  |
| Sez sokial | Seattle  |
| Eskemmdi | Nasdaq  |
| Prizioù resevet | BigBrotherAwards  |
| Lec'hienn ofisiel |   |
| Deskrivet en URL |    |
| URL ofisiel ar c’hinnigoù implij |   |
| Sitemap URL |   |
| Hashtag | Amazon, amazon  |
| Istor | history of Amazon  |
| Affiliated worker organisation | Amazon Labor Union, Amazon worker organization  |

  Eus Wikidata
Logo Amazon
**Amazon.com, Inc.**, zo un embregerezh treuzvroadel teknologiezh gant ur skourr penn gwerzhañ dre internet, saveteiñ cloud, ha speredegezh kalvezel. Diazezet eo e Seattle, Washington. Lakaet eo bet war-raok evel unan eus ar Big Tech, pe GAFAM, gant Apple, Alphabet (Google), Meta (Facebook) ha Microsoft, dre e nerzh en ti eskemm, nevezintioù teknologel souezhus, un anv merk brudet ha doareoù gwerzhañ tagus.

Amazon Spheres lec'h penn Amazon e Seattle
Bez eo ar savenn gwerzhañ dre internet ha cloud brashañ er bed hervez an arc'hant rastellet hag ar priz en ti eskemm. Amazon.com a oa bet krouet gant Jeff Bezos d'ar 5 a viz Gouhere 1994, evel ur stal enlinenn levrioù a-raok gwerzhañ videoioù/streaming, MP3 pellkargañ/streaming, levrioù dre gomzpellkargañ/streaming, meziantoù, c'haorioù video, elektronek, boued, c'hoarioù ha bravigoù.
# Film thriller

film thriller

doare film| Iskevrennad eus | thriller, film  |
| Roll elfennoù | list of thriller films  |

  Eus Wikidata
Ur **film thriller** a zo un doare film hag a bled gant ar souezh hag ar suspens evit an arvesterien. Al lodennoù a-zalc'h a vez kavet en istor hag implijet e vezont evit reiñ c'hoant da welet ar film betek penn gant ar filmaozerien. Krouet e vez ar c'hoant-se dre zaleañ evit an arvesterien ar pezh a zo tonket da erruout, hag a zo krouet dre zarvoudoù hag a zo dañjerus evit an tudennoù pe darvoudoù hag a seblant hep diskoulm.

Ar fed kuzhañ titouroù d'an arvesterien hag al lodennoù heuliadennoù gant otoioù ha stourm a zo doareoù da dizhout ar pal hag a zo krouiñ ar gwask. En ur film thriller e vez dañjer, da skouer pa ne gompren ket an haroz emañ o vevañ un darvoud a c'hellje bezañ marvus. Tudennoù an doare filmoù-se a zo enebet kenetrezo pe enebet ouzh un nerzh estren. An haroz, pe harozed, a zo e-tal ur gudenn diziskoulm evel klask tec'hout, ur gefridi pe ur c'hevrin.

## Notennoù ha daveennoù
# Fizik

|  |  |
| --- | --- |
|  | Porched Fizik |

 *Ur pennad Fizik (Aristoteles) zo ivez.*
fizik

skourr eus ar skiant, diskiblezh akademek, skiantoù rik| Iskevrennad eus | skiantoù an natur, skiantoù fizik  |
| Danvez studi | matter, energiezh  |
| Hashtag | physics  |
| Dezverket dre | physics award  |
| Istor | history of physics  |
| Pleustret gant | physicist, professor of physics, Doctor of Sciences in Physics and Mathematics, physics student  |
| Skouer an elfenn | astrophysics, experimental physics  |
| Entry in abbreviations table | fizik., Fiz  |
| Stack Exchange site URL |   |
| Tikedenn Stack Exchange |     |

  Eus Wikidata
Ar **fizik** (eus ar gresianeg φυσική (*physikos*= naturel) a zo studi an energiezh hag e etreober gant ar materi (cf. kimiezh, bevoniezh). Abalamour da preveudi an energiezh e-keñver istor an Hollved hag abalamour pep rann ar materi a dlee etreoberiañ gant an energiezh ma vo eztaolet e berzhioù evit mont da dreuzfurmiñ hag abalamour m'eo an energiezh an abeg pennañ pa ya ar materi da vezañ puzuilhet en e rannigoù bihanañ, ar fizik a zo lakaet alies evel ar skiant diazezel.

Ar fizik a bled gant ar materi e meur a doareoù ha meur a endro abaoe an isrannigoù-kalonenn a ya d'ober ar materi (cf. fizik ar rannigoù) beteg holl emzalc'h an Hollved materiel (cf. : kosmologiezh).

Meur a berzhioù a studier er fizik a zo perzhioù an holl sistemoù materiel, peurvirerezh an energiezh, da skouer. Ar perzhioù-se a vez anvet *lezennoù ar Fizik* alies.

Ar fizik a zo liammet ouzh teoriennoù ar matematik pa teoriennoù ar fizik a vez eztaolet ingal dindan stumm daveadurioù matematikel ha matematik ar fizik a vez graet a zo kemplesoc'h eget re ar skiantoù all.

An diforc'h etre ar matematik hag ar fizik a zeu eus hini o zachennoù : ar bed materiel evit hemañ ha patromoù difetis evit ar re-se.
Koulskoude n'eo ken splann an diforch pa 'z eus un dachenn etrezo hag e vez anvet ar fizik matematikel o tennañ da dispakañ ar frammoù matematikel a gaver dindan an teoriennoù fizikel.

## Fizik teorikel ha fizik arnodel

E keñver ar skiantoù all e kaver un diforc'h pa weler eo kustum rannñ ar fizik etre ar fizik teorikel hag ar Fizik arnodel. Er 20vet kantved, an darn vuiañ eus ar fizikerien o deus en em arbennikaet pe e fizik teorikel pe e fizik arnodel.

Diorreet war hentoù disheñvel, pep skourr ar fizik a zepend an eil eus egile.
An araokadennoù a zeu alies pa arnodourien a lak war wel fenomennoù ha ne c'hell an teoriennoù displegañ anezho.
Ma ne vije a arnodoù e c'hellfe ar fizik teorikel mont war hentoù-dall.

Unanennoù ar fizik

## Teoriennoù pennañ

## Kelennoù pennañ

Astrofizik

Steredoniezh

Kosmologiezh

Mekanikerezh

Termodinamik
# Asam

Asam en India
**Asam** (অসম [asam] en asameg, yezh pennañ ar vro), pe **Assam** diwar skouer ar saozneg, zo unan eus stadoù India. Tremen 26 milion a annezidi zo en Asam (2001), war ur gorread 78 438 km². Guwahati eo kêr vrasañ Asam met Dispur, e tolpad-kêrioù Guwahati, eo ar gêr-benn. An div yezh pennañ komzet er stad eo an asameg hag ar banglaeg (*bengali*); yezhoù all a vez kaozeet eno ivez evel ar yezhoù bodek, anezho yezhoù tibetek komzet ivez e Bhoutan.

En-dro da Asam emañ stadoù Arunachal Pradesh, Nagaland, Manipur, Mizoram ha Tripura en hanternoz hag er reter, Meghalaya er c'hreisteiz ha Kornôg Bengal er c'hornôg. Harzoù en deus ivez gant Bhoutan er gwalarn ha Bangladesh er mervent.

Brudet eo plantadegoù te Asam.

## Istor

E 1826 hepken e voe aloubet Asam gant ar Saozon ha staget ouzh ar peurrest eus India.

Pa voe rannet Pakistan hag India, div stad nevez dizalc'h diouzh Breizh-Veur, e c'holoe Asam an holl douaroù a oa e biz India, etre Pakistan ar Reter (Bangladesh bremañ), Sina ha Birmania. Tamm-ha-tamm, a-hed ar bloavezhioù, e voe krouet stadoù bihan all er reter, diwar-goust Asam. Ar wech diwezhañ ma oa bet rannet Asam a oa e 1972, pa oa bet krouet stad Meghalaya, en-dro da gêr Shillong a oa kêr-benn Asam betek neuze. Dispur a zeuas da vezañ kêr-benn nevez stad Asam.

Abaoe 1979 ez eus un emsavadeg kaset war-raok gant ar United Liberation Front of Asom (ULFA), ur strollad a stourm gant armoù da c'houlenn dizalc'hiezh Asam diouzh India.

## Liammoù diavaez

* Lec'hienn ofisiel gouarnamant Asam (e saozneg)

| Banniel India, degemeret d'an 22 Gouere 1947. | **Stadoù ha tiriadoù India** |
| --- | --- |
| **Stadoù** | Andhra Pradesh • Arunachal Pradesh • Asam • Bihar • Chhattisgarh • Goa • Gujarat • Haryana • Himachal Pradesh • Jharkhand • Karnataka • Kerala • Kornôg Bengal • Madhya Pradesh • Maharashtra • Manipur • Meghalaya • Mizoram • Nagaland • Orisa • Panjab • Rajasthan • Sikkim • Tamil Nadu • Telangana • Tripura • Uttarakhand • Uttar Pradesh |
| **Tiriadoù an Unaniezh** | Inizi Andaman ha Nikobar • Chandigarh • Dadra ha Nagar Haveli ha Daman ha Diu • Delhi • Jammu ha Kachmir • Ladakh • Lakshadweep • Puducherry |